stanford-oval/wikipedia huggingface dataset:
ตำบลโบสถ์
อาณาเขต

ทิศเหนือ ติดต่อกับ อำเภอชุมพวง
ทิศใต้ ติดต่อกับ อำเภอห้วยแถลง
ทิศตะวันออก ติดต่อกับ บ้านกล้วย ตำบลดงใหญ่ อำเภอพิมาย และ อำเภอชุมพวง
ทิศตะวันตก ติดต่อกับ ตำบลรังกาใหญ่ (อำเภอพิมาย)
หมู่บ้าน

ตำบลโบสถ์ มีทั้งหมด 27 หมู่บ้าน ดังนี้
หมู่ที่ 1 ตะบอง
หมู่ที่ 2 ลุงตามัน
หมู่ที่ 3 ตะบอง
หมู่ที่ 4 หนองปรือ
หมู่ที่ 5 โนนไม้แดง
หมู่ที่ 6 หนองจิก
หมู่ที่ 7 หนองขาม
หมู่ที่ 8 ตะคร้อ
หมู่ที่ 9 หนองจิก
หมู่ที่ 10 หนองจิก
หมู่ที่ 11 หนองไผ่
หมู่ที่ 12 โคกขาม
หมู่ที่ 13 หนองฟาน
หมู่ที่ 14 หนองเสว
หมู่ที่ 15 หนองบึง
หมู่ที่ 16 หนองกรวด
หมู่ที่ 17 หนองบอน
หมู่ที่ 18 หัวทำนบ
หมู่ที่ 19 ตะเคียนงาม
หมู่ที่ 20 ดอนตำแย
หมู่ที่ 21 หนองสระบึง
หมู่ที่ 22 หนองสาน
หมู่ที่ 23 โนนสวรรค์
หมู่ที่ 24 ศรีเจริญชัย
หมู่ที่ 25 หนองบัว
หมู่ที่ 26 โนนทะยอม
หมู่ที่ 27 หนองฟานสะเดา
สถานที่สำคัญ

ศูนย์พัฒนาเด็กเล็ก
ศูนย์พัฒนาเด็กเล็กบ้านโคกขาม
ศูนย์พัฒนาเด็กเล็กบ้านโนนไม้แดง
ศูนย์พัฒนาเด็กเล็กบ้านหนองจิก
ศูนย์พัฒนาเด็กเล็กบ้านหนองปรือ
ศูนย์พัฒนาเด็กเล็กบ้านตะบอง
ศูนย์พัฒนาเด็กเล็กบ้านหนองขาม
ศูนย์พัฒนาเด็กเล็กบ้านตะคร้อ
โรงเรียน 5 แห่ง
โรงเรียนชุมชนบ้านหนองจิก
โรงเรียนบ้านหนองปรือ (รัฐราษฎรพัฒนา)
โรงเรียนบ้านตะบอง(เจริญราษฎร์อุทิศ)
โรงเรียนบ้านโคกขาม(นาคพัฒนา)
โรงเรียนบ้านหนองขาม
โรงเรียนบ้านตะคร้อ
โรงเรียนบ้านลุงตามัน
โรงพยาบาลส่งเสริมสุขภาพตำบล 2 แห่ง
วัด/สำนักสงฆ์
วัดโคกขาม
วัดตะคร้อ
วัดตะบอง
วัดโนนไม้แดง
วัดบรมถาวร
วัดบ้านลุงตามัน
วัดหนองกรวด
วัดหนองจิก
วัดหนองบึง
วัดหนองปรือ
วัดใหม่ประชาราม
ศักดิ์สิทธิ์ ขาวทอง

ระวังสับสนกับ ศักดิ์สิทธิ์ แท่งทอง
| ศักดิ์สิทธิ์ ขาวทองท> ม. |
| --- | --- |
ศักดิ์สิทธิ์ ในปี พ.ศ. 2567

สมาชิกสภาผู้แทนราษฎรจังหวัดสงขลา
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 306 วัน)
ก่อนหน้า: เขตเลือกตั้งใหม่
 
ข้อมูลส่วนบุคคล
เกิด: 18 มีนาคม พ.ศ. 2537 (30 ปี) อำเภอหาดใหญ่ จังหวัดสงขลา ประเทศไทย
พรรคการเมือง: ประชาธิปัตย์ (2564–ปัจจุบัน)
คู่สมรส: ชัยฉัตร เอกอุรุ
บุพการี: เดชอิศม์ ขาวทอง (บิดา)
ชื่อเล่น: สิงโต

ศักดิ์สิทธิ์ ขาวทอง (เกิด 18 มีนาคม พ.ศ. 2537) ชื่อเล่น สิงโต เป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ รองโฆษกพรรคประชาธิปัตย์ และที่ปรึกษาสโมสรฟุตบอลสงขลา
ประวัติ

ศักดิ์สิทธิ์ เกิดเมื่อวันที่ 18 มีนาคม พ.ศ. 2537 ที่ อำเภอหาดใหญ่ จังหวัดสงขลา เป็นบุตรนายเดชอิศม์ ขาวทอง กับนางจาราณกุมารี กุมแก้ว สำเร็จการศึกษาระดับปริญญาตรี ศิลปศาสตรบัณฑิต สาขาการจัดการโรงแรมและท่องเที่ยว จาก University of Westminster ประเทศอังกฤษ
ศักดิ์สิทธิ์ อยู่กินกันฉันสามีภริยากับ นางสาวชัยฉัตร เอกอุรุ
งานการเมือง

ศักดิ์สิทธิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์และได้รับเลือกรวม 1 สมัย
งานการเมือง > สมาชิกสภาผู้แทนราษฎร

ศักดิ์สิทธิ์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ถนนพหลโยธิน
รายละเอียดของเส้นทาง > กรุงเทพมหานครและปริมณฑล

ถนนพหลโยธินในกรุงเทพมหานคร เริ่มต้นที่อนุสาวรีย์ชัยสมรภูมิ เขตราชเทวี มุ่งหน้าไปทางทิศเหนือ จากนั้นข้ามคลองสามเสนเข้าสู่เขตพญาไท ระหว่างนั้นถนนลอดใต้ทางพิเศษศรีรัช โดยมีทางวนขึ้นทางพิเศษ จากนั้นตัดกับถนนประดิพัทธ์ที่แยกสะพานควาย ก่อนข้ามคลองบางซื่อเข้าสู่เขตจตุจักร ตัดกับถนนวิภาวดีรังสิตที่ห้าแยกลาดพร้าวซึ่งมีถนนลาดพร้าวมาบรรจบเป็นแยกที่ห้า ตัดกับถนนรัชดาภิเษกที่แยกรัชโยธิน ตัดกับถนนเสนานิคม 1 ที่แยกเสนานิคม ตัดกับถนนงามวงศ์วานและถนนประเสริฐมนูกิจที่แยกเกษตร แล้วข้ามคลองบางบัวที่สะพานทองจรรยาเข้าสู่เขตบางเขน ตัดกับถนนรามอินทราและถนนแจ้งวัฒนะที่วงเวียนหลักสี่ ข้ามคลองลำผักชี และข้ามคลองสองที่สะพานใหม่ เข้าสู่เขตดอนเมืองและเขตสายไหม ก่อนเข้าสู่จังหวัดปทุมธานีในช่วงกิโลเมตรที่ 27+710
ถนนพหลโยธิน มีเส้นทางระบบขนส่งมวลชน รถไฟฟ้าบีทีเอส สายสุขุมวิท ซ้อนอยู่เหนือถนน ช่วงระหว่างอนุสาวรีย์ชัยสมรภูมิ ถึงแยก คปอ. และรถไฟฟ้ามหานคร สายเฉลิมรัชมงคล ลอดใต้ถนน ช่วงระหว่างแยกกำแพงเพชร ถึงห้าแยกลาดพร้าว
ถนนพหลโยธินในช่วงระหว่างอนุสาวรีย์ชัยสมรภูมิถึงกิโลเมตรที่ 24+700 (แยก คปอ.) อยู่ในเขตควบคุมของกรุงเทพมหานคร ยกเว้นช่วงระหว่างกิโลเมตรที่ 18+100 ถึงกิโลเมตรที่ 19+000 (อุโมงค์ทางลอดวงเวียนแยกบางเขน) ที่อยู่ในเขตควบคุมของกรมทางหลวง
ถนนพหลโยธินในเขตกรุงเทพมหานคร ยังเป็นเส้นแบ่งเขตการปกครองระหว่างเขตหรือแขวงในหลายช่วง ดังนี้
แบ่งแขวงทุ่งพญาไท (ซ้าย) กับแขวงถนนพญาไท (ขวา) ในเขตราชเทวี ต่อเนื่องจากถนนพญาไท ตั้งแต่วงเวียนอนุสาวรีย์ชัยสมรภูมิจนถึงสะพานข้ามคลองสามเสน
แบ่งแขวงพญาไท (ซ้าย) กับแขวงสามเสนใน (ขวา) ในเขตพญาไทตลอดทั้งเขต ตั้งแต่สะพานข้ามคลองสามเสนจนถึงสะพานข้ามคลองบางซื่อ
แบ่งแขวงจตุจักร (ซ้าย) กับแขวงจอมพล (ขวา) ในเขตจตุจักร ตั้งแต่สะพานข้ามคลองบางซื่อจนถึงแยกรัชโยธิน
แบ่งแขวงลาดยาว (ซ้าย) กับแขวงจันทรเกษม (ขวา) ในเขตจตุจักร ตั้งแต่แยกรัชโยธินจนถึงแยกเสนานิคม
แบ่งแขวงลาดยาว (ซ้าย) กับแขวงเสนานิคม (ขวา) ในเขตจตุจักร ตั้งแต่แยกเสนานิคมจนถึงสะพานทองจรรยา
แบ่งเขตบางเขน (ซ้าย) กับเขตสายไหม (ขวา) ตั้งแต่สะพานข้ามคลองลำผักชีจนถึงสะพานใหม่
แบ่งเขตดอนเมือง (ซ้าย) กับเขตสายไหม (ขวา) ตั้งแต่สะพานใหม่จนถึงแนวแบ่งเขตการปกครองระหว่างกรุงเทพมหานครกับจังหวัดปทุมธานีบริเวณถนนลำลูกกา
เมื่อเข้าสู่จังหวัดปทุมธานี ถนนพหลโยธินจะบรรจบกับถนนวิภาวดีรังสิตที่ทางแยกต่างระดับอนุสรณ์สถาน ถนนพหลโยธินในช่วงนี้มีลักษณะคล้ายทางหลวงพิเศษ มีการแบ่งช่องทางเดินรถเป็นทางหลัก ทางคู่ขนาน สะพานกลับรถ และมีทางยกระดับอุตราภิมุขซ้อนอยู่ระหว่างช่วงกิโลเมตรที่ 28+500 ถึงกิโลเมตรที่ 33+924 จากนั้นเส้นทางจะผ่านอำเภอลำลูกกา อำเภอธัญบุรี และอำเภอคลองหลวง เข้าสู่จังหวัดพระนครศรีอยุธยา
รายละเอียดของเส้นทาง > จังหวัดพระนครศรีอยุธยาถึงจังหวัดตาก

ถนนพหลโยธินเข้าสู่จังหวัดพระนครศรีอยุธยา ผ่านอำเภอบางปะอินกับอำเภอวังน้อย โดยมีแนวถนนเป็นเส้นแบ่งเขตการปกครอง จากนั้นเส้นทางออกไปทางทิศตะวันออกและเข้าสู่อำเภอวังน้อยตั้งแต่ทางแยกต่างระดับทางแยกต่างระดับบางปะอิน 1 แล้วเข้าสู่จังหวัดสระบุรี ผ่านอำเภอหนองแค ซึ่งช่วงตั้งแต่อำเภอบางปะอินจนถึงบ้านหินกอง อำเภอหนองแค เป็นส่วนหนึ่งของทางหลวงเอเชียสาย 1 จากนั้นเส้นทางเข้าสู่อำเภอเมืองสระบุรี ในช่วงนี้ถนนมีช่องจราจรเหลือเพียง 6 ช่อง จากนั้นเข้าสู่อำเภอเฉลิมพระเกียรติ และอำเภอพระพุทธบาท แล้วเข้าจังหวัดลพบุรี ผ่านเทศบาลเมืองลพบุรี อำเภอเมืองลพบุรี ซึ่งถนนจะลดเหลือ 4 ช่องจราจร แล้วเข้าสู่อำเภอโคกสำโรง และอำเภอหนองม่วง โดยเมื่อพ้นตัวอำเภอโคกสำโรงถนนจะลดเหลือ 2 ช่องจราจร จากนั้นเส้นทางออกไปทางทิศตะวันตกและเข้าสู่จังหวัดนครสวรรค์เป็นครั้งแรกที่อำเภอตากฟ้า และอำเภอตาคลี เมื่อผ่านอำเภอตาคลี เส้นทางจะขยายเป็น 4-6 ช่องจราจรอีกครั้ง แล้วไปยังจังหวัดชัยนาท ผ่านอำเภอเมืองชัยนาท ตัดกับทางหลวงแผ่นดินหมายเลข 32 แล้วเส้นทางตัดออกไปทางทิศเหนือ ผ่านอำเภอมโนรมย์ เข้าสู่จังหวัดนครสวรรค์เป็นครั้งที่ 2 โดยเส้นทางบรรจบกับทางหลวงแผ่นดินหมายเลข 32 ที่อำเภอพยุหะคีรี จะเรียกถนนตั้งแต่ช่วงนี้ว่า ถนนสายเอเชีย เนื่องจากช่วงนี้เป็นส่วนหนึ่งของทางหลวงเอเชียสาย 1 จนถึงอำเภอเมืองตาก และเป็นส่วนหนึ่งของทางหลวงเอเชียสาย 2 ตั้งแต่ช่วงนี้ไปจนถึงอำเภอแม่สาย จังหวัดเชียงราย
เมื่อเข้าสู่จังหวัดนครสวรรค์ เส้นทางจะผ่านอำเภอพยุหะคีรี อำเภอโกรกพระ อำเภอเมืองนครสวรรค์ เทศบาลนครนครสวรรค์ ข้ามแม่น้ำเจ้าพระยาที่สะพานเดชาติวงศ์ จากนั้นเส้นทางจะออกไปทางทิศตะวันตก แล้วขึ้นไปสู่จังหวัดทางภาคเหนือ ผ่านอำเภอลาดยาวกับอำเภอบรรพตพิสัย แล้วเข้าสู่จังหวัดกำแพงเพชร ผ่านอำเภอขาณุวรลักษบุรี อำเภอคลองขลุง อำเภอเมืองกำแพงเพชร และอำเภอโกสัมพีนคร เข้าสู่จังหวัดตาก ผ่านอำเภอวังเจ้า ในอดีตถนนพหลโยธินมีเส้นทางข้ามไปยังฝั่งตะวันออกของแม่น้ำปิง ที่สะพานวุฒิกุล แล้วเข้าสู่อำเภอเมืองตาก ปัจจุบันได้มีแนวเส้นทางใหม่ตรงไปสู่อำเภอเมืองตากแล้วข้ามแม่น้ำปิงที่สะพานกิตติขจร แล้วเลี้ยวซ้ายที่สามแยกศูนย์สร้างทาง โดยบรรจบกับเส้นทางเก่าทางขวามือ ซึ่งได้กำหนดหมายเลขเป็นทางหลวงแผ่นดินหมายเลข 104 และเรียกถนนนี้ว่า ถนนพหลโยธินสายเก่า หลังจากผ่านอำเภอเมืองตาก จะเข้าสู่อำเภอบ้านตาก และอำเภอสามเงา
รายละเอียดของเส้นทาง > จังหวัดลำปางถึงจังหวัดเชียงราย

ต่อมาเส้นทางได้เข้าสู่จังหวัดลำปาง ซึ่งเป็นจังหวัดที่มีถนนพหลโยธินผ่านเป็นระยะทางยาวที่สุดถึง 230 กิโลเมตร โดยผ่านอำเภอต่าง ๆ ได้แก่ อำเภอแม่พริก อำเภอเถิน อำเภอสบปราบ อำเภอเกาะคา อำเภอเมืองลำปาง อำเภอแม่เมาะ และอำเภองาว จากนั้นเข้าสู่จังหวัดพะเยา ที่อำเภอเมืองพะเยา และอำเภอแม่ใจ แล้วเข้าสู่จังหวัดเชียงรายเป็นจังหวัดสุดท้าย ผ่านอำเภอต่าง ๆ ได้แก่ อำเภอพาน อำเภอแม่ลาว อำเภอเมืองเชียงราย โดยตั้งแต่อำเภอเมืองเชียงรายขึ้นไปเดิมเป็นทางหลวงแผ่นดินหมายเลข 110 ต่อมาได้รวมเข้ากับทางหลวงแผ่นดินหมายเลข 1 ซึ่งผ่านอำเภอแม่จัน และสิ้นสุดที่อำเภอแม่สาย ที่จุดผ่านแดนถาวรแม่สาย เชื่อมต่อกับท่าขี้เหล็ก รัฐฉาน ประเทศพม่า
ประวัติ

ก่อนหน้านี้ถนนพหลโยธินมีชื่อเดิมว่า "ถนนประชาธิปัตย์" ไปถึงดอนเมืองเมื่อปี พ.ศ. 2479 รวมระยะทางได้ 22 กิโลเมตร ในปี พ.ศ. 2481 จอมพล ป.พิบูลสงครามได้ขยายสายทางต่อจากดอนเมือง ผ่านอำเภอบางปะอิน อยุธยา สระบุรี และขยายต่อมาถึงจังหวัดลพบุรีเมื่อวันที่ 24 มิถุนายน พ.ศ. 2483 รวมระยะทางได้ 162 กิโลเมตร ต่อมาคณะรัฐมนตรีอนุมัติให้ตั้งชื่อว่า "ถนนพหลโยธิน" เมื่อวันที่ 10 ธันวาคม พ.ศ. 2493 เพื่อเป็นอนุสรณ์แก่พลเอกพระยาพหลพลพยุหเสนา (พจน์ พหลโยธิน) หัวหน้าคณะราษฎร ผู้นำการปฏิวัติสยาม พ.ศ. 2475 และนายกรัฐมนตรีคนที่สองของไทย จากนั้นจึงขยายเส้นทางขึ้นไปเรื่อย ๆ ในที่สุดได้มีการรวมทางหลวงสายเชียงราย–แม่สาย (ทางหลวงแผ่นดินหมายเลข 110) เข้าเป็นส่วนหนึ่งของถนนพหลโยธินด้วย
การนับหลักกิโลเมตร

|   | ไมล์ | กิโลเมตร |
| --- | --- | --- |
| กรุงเทพมหานคร | 14.35 | 23.1 |
| จังหวัดปทุมธานี | 12.49 | 20.1 |
| จังหวัดพระนครศรีอยุธยา | 19.51 | 31.4 |
| จังหวัดสระบุรี | 40.64 | 65.4 |
| จังหวัดลพบุรี | 46.23 | 74.4 |
| จังหวัดนครสวรรค์ (ครั้งที่ 1) | 27.34 | 44.0 |
| จังหวัดชัยนาท | 26.78 | 43.1 |
| จังหวัดนครสวรรค์ (ครั้งที่ 2) | 49.40 | 79.5 |
| จังหวัดกำแพงเพชร | 66.49 | 107 |
| จังหวัดตาก | 56.48 | 90.9 |
| จังหวัดลำปาง | 144.16 | 232 |
| จังหวัดพะเยา | 36.60 | 58.9 |
| จังหวัดเชียงราย | 74.56 | 120 |
| รวม | 615.03 | 989.8 |
หลักกิโลเมตรที่ 0 ของถนนพหลโยธินเริ่มต้นการนับจากอนุสาวรีย์ประชาธิปไตย ถนนราชดำเนินกลาง เขตพระนคร กรุงเทพมหานคร เช่นเดียวกับถนนสุขุมวิทและถนนเพชรเกษม และนับปกติต่อไปจนบรรจบกับทางหลวงแผ่นดินหมายเลข 32 (ถนนสายเอเชีย) ที่อำเภอมโนรมย์ จังหวัดชัยนาท
ในอดีต ถนนพหลโยธินช่วงอำเภอมโนรมย์ จังหวัดชัยนาท ไปจนถึงจุดสิ้นสุดที่อำเภอแม่สาย จังหวัดเชียงราย เลขกิโลเมตรจะนับต่อเนื่องจากปลายทางทิศเหนือของถนนสายเอเชีย ซึ่งทางหลวงแผ่นดินหมายเลข 32 ในอดีตก็ได้นับเลขกิโลเมตรต่อเนื่องจากถนนพหลโยธินเป็นหลัก โดยจุดเริ่มต้นทางทิศใต้ของถนนสายเอเชีย แยกจากถนนพหลโยธินบริเวณหลักกิโลเมตรที่ 52 ที่ชุมทางต่างระดับบางปะอิน อำเภอบางปะอิน จังหวัดพระนครศรีอยุธยา ซึ่งถูกกำหนดให้เป็นหลักกิโลเมตรที่ 52+000 ของถนนสายเอเชีย แล้วนับต่อไปเรื่อย ๆ จนถึงสุดที่หลักกิโลเมตรที่ 202+545 ที่แยกหลวงพ่อโอ อำเภอมโนรมย์ จังหวัดชัยนาท ซึ่งเป็นจุดบรรจบกับถนนพหลโยธินที่หลักกิโลเมตรที่ 306+121 แม้ว่าถนนสายเอเชียจะสิ้นสุดแล้ว และเปลี่ยนเป็นถนนพหลโยธิน แต่เลขกิโลเมตรกลับถูกนับเป็นของถนนสายเอเชียต่อไป (ตัวอย่างเช่น หลักกิโลเมตรที่ 307 ของถนนพหลโยธิน กลับถูกนับเป็นกิโลเมตรที่ 203)
ในปัจจุบัน กรมทางหลวงได้มีการปรับเปลี่ยนการนับหลักกิโลเมตรของถนนพหลโยธินและถนนสายเอเชีย ให้เป็นระยะทางที่แท้จริง โดยสำหรับถนนสายเอเชียนั้น กำหนดให้จุดเริ่มต้นเป็นกิโลเมตรที่ 0+000 แทนกิโลเมตรที่ 52+000 เดิม ไปสิ้นสุดที่กิโลเมตรที่ 150+545 หรือกิโลเมตรที่ 202+545 เดิม บริเวณจุดบรรจบถนนพหลโยธินที่แยกหลวงพ่อโอ อำเภอมโนรมย์ จังหวัดชัยนาท ส่วนถนนพหลโยธินก็ปรับเปลี่ยนเลขหลักกิโลเมตรตั้งแต่แยกดังกล่าวจนถึงอำเภอแม่สาย ให้เป็นระยะทางที่ถูกต้องโดยเปลี่ยนจากกิโลเมตรที่ 202+545 เดิม เป็นกิโลเมตรที่ 306+121 และนับต่อไปจนสิ้นสุดที่กิโลเมตรที่ 994+749 แทนกิโลเมตรที่ 891+132 เดิม บริเวณกลางสะพานข้ามแม่น้ำสาย อำเภอแม่สาย จังหวัดเชียงราย ดังนั้น การเปลี่ยนแปลงเลขหลักกิโลเมตรนี้ อาจทำให้ผู้ใช้ถนนหรือผู้สัญจรไปมาเกิดความสับสนได้
ทางหลวงที่เกี่ยวข้อง

เนื่องจากถนนเหล่านี้เป็นถนนเส้นเก่าของถนนพหลโยธิน จึงควรที่จะต้องเพิ่มเลขทางหลวงเข้าไปด้วย
ทางหลวงที่เกี่ยวข้อง > ทางหลวงแผ่นดินหมายเลข 1351

|  ถนนพหลโยธินสายเก่า |
| --- | --- |
ที่ตั้ง: อ.เมืองตาก จ.ตาก
ความยาว: 5.679 กิโลเมตร (3.529 ไมล์)
ทางหลวงที่เกี่ยวข้อง > ทางหลวงแผ่นดินหมายเลข 1352

|  ทางเข้าดอนไชย |
| --- | --- |
ที่ตั้ง: อ.เถิน จ.ลำปาง
ความยาว: 0.738 กิโลเมตร (0.459 ไมล์)
ทางหลวงที่เกี่ยวข้อง > ทางหลวงแผ่นดินหมายเลข 1353

|  ทางเข้าแม่ใจ |
| --- | --- |
ที่ตั้ง: อ.แม่ใจ จ.พะเยา
ความยาว: 3.3 กิโลเมตร (2.051 ไมล์)
ทางหลวงที่เกี่ยวข้อง > ทางหลวงแผ่นดินหมายเลข 1354

|  ทางเข้าพาน |
| --- | --- |
ที่ตั้ง: อ.พาน จ.เชียงราย
ความยาว: 2.48 กิโลเมตร (1.541 ไมล์)
ทางหลวงที่เกี่ยวข้อง > ทางหลวงแผ่นดินหมายเลข 3520

|  ถนนพหลโยธินสายเก่า |
| --- | --- |
ที่ตั้ง: อ.หนองแค จ.สระบุรี
ความยาว: 2.565 กิโลเมตร (1.594 ไมล์)
แหล่งข้อมูลอื่น

13°50′51″N 100°34′48″E﻿ / ﻿13.8474°N 100.5800°E﻿ / 13.8474; 100.5800
ถนนพหลโยธินผ่านสวนจตุจักร มุ่งหน้าห้าแยกลาดพร้าว
ถนนพหลโยธินช่วงที่ผ่านเขตเทศบาลนครรังสิต
ทางออกจากถนนพหลโยธินไปยังทางหลวงแผ่นดินหมายเลข 32 ที่ทางแยกต่างระดับบางปะอิน 1
ถนนพหลโยธินในอำเภอเกาะคา จังหวัดลำปาง
ด่านพรมแดนแม่สาย ปลายถนนพหลโยธิน เชื่อมพรมแดนท่าขี้เหล็ก รัฐฉาน ประเทศพม่า
หลักกิโลเมตรที่ 891 (ด้านซ้ายของภาพ) บริเวณด่านพรมแดนแม่สาย ซึ่งเป็นเลขกิโลเมตรเดิม
เจ้าหญิงเอลีซาเบ็ทแห่งซัคเซิน

เจ้าหญิงเอลีซาเบ็ทแห่งซัคเซิน (อังกฤษ: Princess Elisabeth of Saxony) ประสูติเมื่อวันที่ 4 กุมภาพันธ์ พ.ศ. 2373 เป็นพระราชธิดาใน พระเจ้าจอห์นแห่งซัคเซิน กับ อมาลี เอากุสเทอแห่งบาวาเรีย สมเด็จพระราชินีแห่งซัคเซิน เป็นพระขนิษฐาใน พระเจ้าอัลแบร์ทแห่งซัคเซิน กับ พระเจ้าเกออร์คแห่งซัคเซิน เป็นพระราชอัยยิกา (ยาย) ใน พระเจ้าวิตโตรีโอ เอมานูเอเลที่ 3 แห่งอิตาลี พระองค์ทรงเป็นพระราชนัดดา (หลานตา , ยาย) ใน พระเจ้ามัคซีมีลีอานที่ 1 โยเซ็ฟ แห่งบาวาเรีย กับ คาโรลีเนอแห่งบาเดิน
เจ้าหญิงเอลีซาเบ็ท ทรงเสกสมรสครั้งแรกกับ เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398)เมื่อวันที่ 22 เมษายน พ.ศ. 2393 โดยงานเสกสมรสจัดขึ้น ณ เดรสเดิน โดยชีวิตคู่ของทั้ง 2 เป็นเรื่องของผลประโยชน์มากกว่าความรัก กระนั้น เจ้าหญิงเอลีซาเบ็ท มีพระบุตร 2 พระองค์กับเจ้าชายเแฟร์ดีนันโด คือ
มาร์เกอริตาแห่งซาวอย
เจ้าชายโทมัส ดยุกแห่งเจนัว
ต่อมาพระสวามีพระองค์แรกสิ้นพระชนม์เมื่อวันที่ 10 กุมภาพันธ์ พ.ศ. 2398 ทำให้พระองค์ทรงเป็นม่ายขณะมีพระชันษาเพียง 25 ปี ต่อมาพระองค์ทรงเสกสมรสครั้งที่ 2 กับ นิโคลโล เบอร์นัวด์ มาร์ควิสแห่งราปัลโล เมื่อวันที่ 4 ตุลาคม พ.ศ. 2399 โดยทรงเสกสมรสกันอย่างไม่เปิดเผย เนื่องด้วยเหตุผลเกี่ยวกับพระสถานภาพของพระสวามีพระองค์แรกของพระองค์ ซึ่งการกระทำดังกล่าวทำให้พระเจ้าวิตโตรีโอ เอมานูเอเลที่ 2 แห่งอิตาลี ซึ่งมีศักดิ์เป็นพี่เขยของพระองค์ทรงกริ้วมาก ทรงมีพระราชดำรัส ห้ามพระองค์พบพระบุตร แต่หลังจากนั้น 2 ปี พระเจ้าวิตโตรีโอ เอมานูเอเลที่ 2 ทรงมีพระบรมราชานุญาตให้เจ้าหญิงเอลีซาเบ็ท ทรงพบกับพระบุตรได้ดังเดิม
ปี พ.ศ. 2425 พระสวามีคนที่ 2 ของพระองค์กระทำการฆ่าตัวตาย เนื่องด้วยชีวิตคู่ของทั้ง 2 ติดขัด และไม่มีความสุข กระนั้น เจ้าหญิงเอลีซาเบ็ทไม่มีพระบุตรจากการเสกสมรสครั้งที่ 2 ในบั้นปลายพระชนม์ชีพ พระองค์ทรงประชวนด้วยพระอาการอัมพาตครึ่งซีก ทำให้ทรงดำรงพระชนม์ชีพประจำวันลำบาก พระพลานามัยทรุดลง ต่อมา พระองค์สิ้นพระชนม์เมื่อวันที่ 14 สิงหาคม พ.ศ. 2455 สิริพระชันษา 82 ปี
นางงามจักรวาล

สำหรับการประกวดปีนี้ ดูที่ นางงามจักรวาล 2025
| --- | --- |

คําขวัญ: Beautifully Confident
ก่อตั้ง: 28 มิถุนายน 1952; 72 ปีก่อน (1952-06-28)
ประเภท: การประกวดความงาม
สํานักงานใหญ่: จังหวัดสมุทรปราการ ไทย นครนิวยอร์ก สหรัฐ เม็กซิโกซิตี เม็กซิโก
ภาษาทางการ : อังกฤษ
เจ้าของ: จักรพงษ์ จักราจุฑาธิบดิ์  ราอูล โรชา คานตู
ผู้ดำรงตำแหน่งปัจจุบัน: วิกทอแอร์ แคร์ ไทล์วี เดนมาร์ก
องค์กรปกครอง: เจเคเอ็น โกลบอล กรุ๊ป เลกาซี โฮลดิง กรุ๊ป
สังกัด: เจเคเอ็น เลกาซี
งบประมาณ  : US$100 ล้าน (รายปี)
เว็บไซต์: MissUniverse.com
การประกวดนางงามจักรวาล หรือ มิสยูนิเวิร์ส (อังกฤษ: Miss Universe) เป็นการประกวดความงามประจำปี เริ่มจัดขึ้นเมื่อ พ.ศ. 2495 โดยแปซิฟิกมิลส์  บริษัทเสื้อผ้าจากรัฐแคลิฟอร์เนียของสหรัฐ และหลังจากนั้นได้บริหารงานโดยเคย์เซอร์-รอธ (Kayser-Roth) และตามด้วยกัล์ฟแอนด์เวสเทิร์นอินดัสทรีซ์ (Gulf and Western Industries) จนกระทั่งปี พ.ศ. 2539 ดอนัลด์ ทรัมป์ ซึ่งต่อมาเป็นประธานาธิบดีสหรัฐ ได้ซื้อกิจการและบริหารงานโดยองค์การนางงามจักรวาล (Miss Universe Organization) ในเดือนกันยายน พ.ศ. 2558 ดอนัลด์ ทรัมป์ ได้ขายกิจการองค์การนางงามจักรวาลให้เอนเดฟเวอร์ (Endeavour) ผ่านไอเอ็มจี จนกระทั่งในวันที่ 25 ตุลาคม พ.ศ. 2565 เจเคเอ็น โกลบอล กรุ๊ป ของจักรพงษ์ จักราจุฑาธิบดิ์ ได้เข้าซื้อกิจการองค์การนางงามจักรวาลผ่านเจเคเอ็น เมตาเวิร์ส ไอเอ็นซี ซึ่งเป็นบริษัทในเครือที่จัดตั้งตามกฎหมายของสหรัฐ  วันที่ 23 มกราคม 2567 เจเคเอ็นได้ขายหุ้น 50% ขององค์กรนางงามจักรวาลให้กับ ราอูล โรชา นักธุรกิจและเศรษฐีชาวเม็กซิโก ทำให้เป็นผู้ร่วมจัดการประกวดนางงามจักรวาลในปัจจุบัน
รูปแบบการแข่งขัน

ในยุคที่ไอเอ็มจีถือลิขสิทธิ์ การแข่งขันจะคัดเลือกสาวงามจากประเทศที่ส่งเข้าประกวด โดยผ่านรอบ Prelimnary ซึ่งคะแนนจากส่วนนี้จะส่งผลต่อการเข้ารอบในวันประกวดจริง โดยจะแยกเป็นคะแนนที่มาจาก การเดินชุดว่ายน้ำ (Swimming Suit Competition), การเดินชุดราตรี (Evening Gown Competition) และการสัมภาษณ์ต่อหน้าคณะกรรมการ (Interview) โดยเมื่อจบจากรอบนี้ ในวันประกวดจริง จะมีการประกาศผู้ที่ได้คะแนนสะสมจากรอบ Prelimnary ที่สูงสุด 20 อันดับเพื่อเข้ารอบ 20 คนสุดท้าย (Semifinalist) จากนั้นผู้เข้าประกวดทั้ง 20 คนจะต้องสปีช 15 วินาที เพื่อคัดเข้ารอบ 10 คนต่อไป โดยรอบ 10 คนสุดท้าย จะใช้การเดินชุดว่ายน้ำและชุดราตรีตัดสินผู้เข้ารอบ 5 คนสุดท้าย และผู้เข้ารอบ 5 คนสุดท้าย จะต้องตอบคำถามจากคณะกรรมการ เรียงตามลำดับการประกาศชื่อในรอบก่อนหน้า โดยคำถามที่แตกต่างกัน เพื่อคัดเข้ารอบ 3 คนสุดท้าย และทั้งสามคนจะต้องตอบคำถามเดียวกัน โดยผู้ที่รอตอบคำถาม จะต้องสวมหูฟังเพื่อไม่ให้ได้ยินเสียงผู้เข้าประกวดคนอื่น โดยคะแนนในรอบต่าง ๆ ที่ผ่านมาเป็นคะแนนตัดสิน ก่อนที่กรรมการแต่ละคนจะพิจารณาถึงความเหมาะสมในตำแหน่งต่าง ๆ อีกครั้งจากไฟนอลลุค ในช่วงสุดท้ายนางงามผู้ครองมงกุฎจากปีก่อนหน้าจะเดินอำลาตำแหน่ง ตามด้วยการประกาศรองอันดับสอง และผู้ครองตำแหน่งนางงามจักรวาล ตามลำดับ (ก่อนปี 2011 พิธีกรจะประกาศชื่อรองอันดับหนึ่ง ตามด้วยผู้ครองมงกุฎนางงามจักรวาล)
หลังจากเจเคเอ็น โกลบอล กรุ๊ป เข้าซื้อกิจการองค์การนางงามจักรวาล จักรพงษ์ จักราจุฑาธิบดิ์ ประธานเจ้าหน้าที่บริหารของเจเคเอ็นได้ประกาศว่านับตั้งแต่การประกวดนางงามจักรวาล 2023 เป็นต้นไป สตรีที่ผ่านการสมรสและสตรีข้ามเพศจะสามารถเข้าร่วมการประกวดได้ โดยจักรพงษ์ในฐานะเจ้าของกิจการองค์การนางงามจักรวาล จะไม่มีส่วนร่วมในการคัดเลือกผู้ดำรงตำแหน่งใด ๆ ในการประกวดดังกล่าว นอกจากนี้ยังมีการเปิดตัวธุรกิจเสริม ได้แก่ เครื่องดื่มเพื่อสุขภาพ, ผลิตภัณฑ์บำรุงร่างกาย และกิจการนำเที่ยว
ช่องโทรทัศน์

สหรัฐ
CBS (1955 - 2002)
NBC (2003 - 2014)
FOX (2015 - 2019, 2021)
FYI (2020)
The Roku Channel (2022 – ปัจจุบัน)
ประเทศไทย
ช่อง 3 เอชดี (1974 - 1983, 2015 - 2017 (เทปบันทึกภาพ))
ช่อง 7HD (1984 - 2011, 2013 (เทปบันทึกภาพ))
ช่อง 3 เอสดี (2015 - 2017)
พีพีทีวี (2018 - 2021)
เจเคเอ็น 18 (2022 - ปัจจุบัน)
ผู้ชนะการประกวดในช่วงไม่กี่ปี

บทความหลัก: รายชื่อผู้ครองตำแหน่งนางงามจักรวาล
| ปี | ประเทศ | ผู้ดำรงตำแหน่ง | เวทีประกวดระดับชาติ | สถานที่ | เข้าร่วม |
| --- | --- | --- | --- | --- | --- |
| 2025 | รอประกาศ | รอประกาศ | รอประกาศ |  กรุงเทพมหานคร, ไทย | รอประกาศ |
| 2024 |  เดนมาร์ก | วิกทอแอร์ แคร์ ไทล์วี (Victoria Kjær Theilvig) | มิสเดนมาร์ก |  เม็กซิโกซิตี เม็กซิโก | 125 |
| 2023 |  นิการากัว | เชย์นิส ปาลาซิโอส (Sheynnis Palacios) | มิสนิการากัว |  ซันซัลวาดอร์,เอลซัลวาดอร์ | 84 |
| 2022 |  สหรัฐ | อาร์บอนนีย์ เกเบรียล (R'Bonney Gabriel) | มิสยูเอสเอ |  นิวออร์ลีนส์, รัฐลุยเซียนา, สหรัฐ | 83 |
| 2021 |  อินเดีย | หรนาซ สันธู (Harnaaz Sandhu) | มิสดีวา |  ไอลัต, อิสราเอล | 80 |
| 2020 |  เม็กซิโก | อันเดรอา เมซา (Andrea Meza) | เมฆิกานา อูนิเบร์ซัล |  ฮอลลีวูด, รัฐฟลอริดา, สหรัฐ | 74 |
ทำเนียบนางงามจักรวาล

นางงามจักรวาล 2024วิกทอแอร์ แคร์ ไทล์วี, เดนมาร์ก
นางงามจักรวาล 2023เชย์นิส ปาลาซิโอส, นิการากัว
นางงามจักรวาล 2022อาร์บอนนีย์ เกเบรียล, สหรัฐ
นางงามจักรวาล 2021หรนาซ สันธู, อินเดีย
นางงามจักรวาล 2020อันเดรอา เมซา, เม็กซิโก
นางงามจักรวาล 2019โซซีบีนี ทุนซี, แอฟริกาใต้
นางงามจักรวาล 2018แคทรีโอนา เกรย์, ฟิลิปปินส์
นางงามจักรวาล 2017เดมี-ลีห์ เนล-ปีเตอร์, แอฟริกาใต้
นางงามจักรวาล 2016อีริส มีเตอนาร์, ฝรั่งเศส
นางงามจักรวาล 2015พีอา ววทซ์บัค, ฟิลิปปินส์
นางงามจักรวาล 2014เปาลินา เบกา, โคลอมเบีย
นางงามจักรวาล 2013กาบริเอลา อิสเลร์, เวเนซุเอลา
นางงามจักรวาล 2012โอลิเวีย คัลโป, สหรัฐ
นางงามจักรวาล 2011ไลลา ลอปึช, แองโกลา
นางงามจักรวาล 2010ฆิเมนา นาบาร์เรเต, เม็กซิโก
นางงามจักรวาล 2009เอสเตฟานิอา เฟร์นันเดซ, เวเนซุเอลา
นางงามจักรวาล 2008ดายานา เมนโดซา, เวเนซุเอลา
นางงามจักรวาล 2007ริโยะ โมริ, ญี่ปุ่น
นางงามจักรวาล 2006ซูเลย์กา ริเบรา เมนโดซา, ปวยร์โตรีโก
นางงามจักรวาล 2005นาตาลี เกลโบวา, แคนาดา
นางงามจักรวาล 2004เจนนิเฟอร์ ฮอว์กกินส์, ออสเตรเลีย
นางงามจักรวาล 2003อาเมเลีย เบกา, สาธารณรัฐโดมินิกัน
นางงามจักรวาล 2002จัสติน ปาเสค, ปานามา (ดำรงตำแหน่งแทน)
นางงามจักรวาล 2002ออกซานา โฟยโดโรวา, รัสเซีย (สละตําแหน่ง)
นางงามจักรวาล 2001เดนิส กิญโญเนส, ปวยร์โตรีโก
นางงามจักรวาล 2000ลารา ดัตตา, อินเดีย
นางงามจักรวาล 1999เอ็มพูเล คเว-ลาโกเบ, บอตสวานา
นางงามจักรวาล 1998เวนดี ฟิตซ์วิลเลียม, ตรินิแดดและโตเบโก
นางงามจักรวาล 1997บรุก ลี, สหรัฐ
นางงามจักรวาล 1996อาลิเซีย มาชาโด, เวเนซุเอลา
นางงามจักรวาล 1994ชุชมิตา เซน, อินเดีย
นางงามจักรวาล 1993ดายานารา ตอร์เรส, ปวยร์โตรีโก
นางงามจักรวาล 1992มิเชล แม็คลีน, นามิเบีย
นางงามจักรวาล 1991ลูปิตา ยอนส์, เม็กซิโก
นางงามจักรวาล 1989แองเจลา ฟิสเซอร์, เนเธอร์แลนด์
นางงามจักรวาล 1987เซซิเลีย โบโลโก, ชิลี
นางงามจักรวาล 1986บาร์บารา พาลาซิออส, เวเนซุเอลา
นางงามจักรวาล 1984อีวอนน์ ไรดิง, สวีเดน
นางงามจักรวาล 1983ลอร์เรน ดาวเนส, นิวซีแลนด์
นางงามจักรวาล 1981ไอรีน ซาเอซ, เวเนซุเอลา
นางงามจักรวาล 1980ชอว์น เวเธอร์ลี, สหรัฐ
นางงามจักรวาล 1979มาริตซา ซายาเลโร, เวเนซุเอลา
นางงามจักรวาล 1978มาร์กาเร็ต การ์ดิเนอร์, แอฟริกาใต้
นางงามจักรวาล 1977จาเนียล คอมมิสซิออง, ตรินิแดดและโตเบโก
นางงามจักรวาล 1976รีนา เมซซิงเกอร์, อิสราเอล
นางงามจักรวาล 1974อัมปาโร มูโญซ, สเปน (เสียชีวิตแล้ว)
นางงามจักรวาล 1973มาการีตา โมแรน, ฟิลิปปินส์
นางงามจักรวาล 1972เคอร์รี่ แอนน์ เวลส์, ออสเตรเลีย
นางงามจักรวาล 1971จอร์จีน่า ริสก์, เลบานอน
นางงามจักรวาล 1970มาริซอล มาราเรท, ปวยร์โตรีโก
นางงามจักรวาล 1969กลอเรีย เดียซ, ฟิลิปปินส์
นางงามจักรวาล 1968มาร์ธา แวสคอนเซลลอส, บราซิล
นางงามจักรวาล 1967ซิลเวีย ฮิชค็อก, สหรัฐ
นางงามจักรวาล 1966มาร์กเรตา อาร์วิดส์สัน, สวีเดน
นางงามจักรวาล 1965อาภัสรา หงสกุล, ไทย
นางงามจักรวาล 1964คอรินนา โซเพอี, กรีซ
นางงามจักรวาล 1963อีเอดา มาเรีย วาร์กัส, บราซิล
นางงามจักรวาล 1962นอร์มา โนลัน, อาร์เจนตินา
นางงามจักรวาล 1961มาร์เลเนอ ชมิท, เยอรมนี
นางงามจักรวาล 1960กลาดิส เซนเดร์, สหรัฐ
นางงามจักรวาล 1959อากิโกะ โคจิมะ, ญี่ปุ่น
นางงามจักรวาล 1958ลุซ มาเรียน่า ซูลัวก้า, โคลอมเบีย
นางงามจักรวาล 1957กลาดิส เซนเดร์, เปรู
นางงามจักรวาล 1956แครอล มอร์ริส, สหรัฐ
นางงามจักรวาล 1955ฮิลเลวี รอมบิน, สวีเดน (เสียชีวิตแล้ว)
นางงามจักรวาล 1954มิเรียม สตีเวนสัน, สหรัฐ
นางงามจักรวาล 1953คริสตียาน มาร์แตล, ฝรั่งเศส
นางงามจักรวาล 1952อาร์มี คูเซลา, ฟินแลนด์
องค์กรนางงามจักรวาล

องค์การนางงามจักรวาล เป็นองค์การในปัจจุบันที่เป็นเจ้าของและดำเนินการประกวดนางงามจักรวาล จนกระทั่งในปี ค.ศ. 2020 องค์การนางงามจักรวาลได้ประกาศให้สิทธิ์การดำเนินการจัดประกวดมิสยูเอสเอและมิสทีนยูเอสเอ ให้กับคริสตัล สจวร์ต ซึ่งเป็นมิสยูเอสเอ 2008 แต่อีกสองปีต่อมาเธอถูกระงับการปฏิบัติหน้าที่ สิทธิ์ดังกล่าวจึงกลับมาอยู่กับองค์กรนางงามจักรวาล
องค์การนางงามจักรวาล มีสำนักงานใหญ่อยู่ที่นครนิวยอร์ก, เม็กซิโกซิตี และจังหวัดสมุทรปราการ องค์การขายสิทธิทางโทรทัศน์ให้กับการประกวดนางงามจักรวาลในประเทศอื่น ๆ
องค์กรนางงามจักรวาล > ผู้ครองตำแหน่งองค์การนางงามจักรวาล

ด้านล่างนี้เป็นรายนามผู้ครองตำแหน่งทั้งหมดขององค์การนางงามจักรวาลในช่วงหลายปีที่ผ่านมา
1 2 3 4 5 6 7  รองอันดับ 1 มิสยูเอสเอ ได้รับตำแหน่งมิสยูเอสเอหลังจากที่เจ้าของตำแหน่งเดิมได้รับตำแหน่งนางงามจักรวาลหรือถอนตัวจากตำแหน่งมิสยูเอสเอไม่ว่ามีกรณีใดก็ตาม
1 2  มิสยูเอสเอและมิสทีนยูเอสเอไม่ได้อยู่ภายใต้ดำเนินการขององค์การนางงามจักรวาลในปี 2021 และปี 2022
↑  ในปี 2002 ออกซานา โฟยโดโรวา ลาออกจากตำแหน่งนางงามจักรวาล
↑  รองอันดับ 1 นางงามจักรวาล ได้รับตำแหน่งนางงามจักรวาลหลังจากที่เจ้าของตำแหน่งเดิมลาออกจากตำแหน่งหรือถอดตำแหน่งนางงามจักรวาล
↑  ในปี 1957 แมรี ลีโอนา เกจ ถูกถอดตำแหน่งมิสยูเอสเอ เมื่อมีการเปิดเผยว่าเธอแต่งงานแล้วและเป็นแม่ของลูกสองคน
คริสตัล สจวร์ต มิสยูเอสเอ 2008 และ สเตวี เพร์รี มิสทีนยูเอสเอ 2008
ฮิลารี ครูซ มิสทีนยูเอสเอ 2007 และ คริสตัล สจวร์ต มิสยูเอสเอ 2008
ฮิลารี ครูซ มิสทีนยูเอสเอ 2007 และ ริโยะ โมริ นางงามจักรวาล 2007 เข้าร่วม "แฟชันร็อกส์เดอะยูนิเวิร์ส" ก่อนการประกวดมิสยูเอสเอ 2008
เรเชล สมิท มิสยูเอสเอ 2007 และ ฮิลารี ครูซ มิสทีนยูเอสเอ 2007 ลงนามลายมือชื่อในทัวร์ USO ของฐานทัพญี่ปุ่น
เชลซี คูลีย์, มิสยูเอสเอ 2005 และ เชลลีย์ แฮนนิก มิสทีนยูเอสเอ 2004 ที่อ่าวฮวนตานาโม
นางงามจักรวาล 2002, จัสติน ปาเสค, กับ มิสยูเอสเอ 2002 ชานเทย์ ฮินตัน และ มิสทีนยูเอสเอ 2002 วาเนสซา เซมโรว์ ที่อ่าวกวนตานาโม
คริสตัล สจวร์ต มิสยูเอสเอ 2008 และ ดายานา เมนโดซา นางงามจักรวาล 2008 ที่อ่าวกวนตานาโม
ชอว์น เวเทอร์ลี นางงามจักรวาล 1980 และ คิม ซีลบรีด มิสยูเอสเอ 1981 ร่วมกับประธานาธิบดีสหรัฐ โรนัลด์ เรแกน
รางวัลพิเศษ

บทความหลัก: รางวัลพิเศษบนเวทีนางงามจักรวาล